CELEX: 32013R1066
Language: sl
Date: 2013-10-30 00:00:00
Title: Uredba Komisije (EU) št. 1066/2013 z dne 30. oktobra 2013 o zavrnitvi odobritve nekaterih zdravstvenih trditev na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok  Besedilo velja za EGP

31.10.2013   
            
            
               SL
            
            
               Uradni list Evropske unije
            
            
               L 289/49
            
         UREDBA KOMISIJE (EU) št. 1066/2013
   z dne 30. oktobra 2013
   o zavrnitvi odobritve nekaterih zdravstvenih trditev na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1924/2006 Evropskega parlamenta in Sveta z dne 20. decembra 2006 o prehranskih in zdravstvenih trditvah na živilih (1) ter zlasti člena 18(5) Uredbe,
   ob upoštevanju naslednjega:
   
               (1)
            
            
               V skladu z Uredbo (ES) št. 1924/2006 so zdravstvene trditve na živilih prepovedane, razen če jih Komisija v skladu z navedeno uredbo odobri in uvrsti na seznam dovoljenih trditev.
            
         
               (2)
            
            
               Uredba (ES) št. 1924/2006 določa tudi, da lahko nosilci živilske dejavnosti vloge za odobritev zdravstvenih trditev predložijo pristojnemu nacionalnemu organu države članice. Pristojni nacionalni organ veljavne vloge pošlje Evropski agenciji za varnost hrane (v nadaljnjem besedilu: Agencija) za znanstveno oceno ter Komisiji in državam članicam v vednost.
            
         
               (3)
            
            
               Agencija pripravi mnenje o zadevni zdravstveni trditvi.
            
         
               (4)
            
            
               Komisija ob upoštevanju mnenja Agencije odloči o odobritvi zdravstvenih trditev.
            
         
               (5)
            
            
               Družba Béres Pharmaceuticals Ltd. je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki glukozamina na ohranjanje funkcije sklepov (vprašanje št. EFSA-Q-2011-00907) (2). Vložnik je predlagal naslednjo trditev: „Glukozamin prispeva k zaščiti sklepnega hrustanca, izpostavljenega prekomernemu gibanju ali obremenitvi, in pomaga izboljšati obseg premikanja sklepov.“
            
         
               (6)
            
            
               Komisija in države članice so 5. decembra 2011 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem glukozamina in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (7)
            
            
               Družba Merck Consumer Healthcare je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki glukozamina na ohranjanje normalnega sklepnega hrustanca (vprašanje št. EFSA-Q-2011-01113) (3). Vložnik je med drugim predlagal naslednjo trditev: „Glukozamin prispeva k ohranjanju normalnega sklepnega hrustanca.“
            
         
               (8)
            
            
               Komisija in države članice so 16. maja 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem glukozamina in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (9)
            
            
               Družba Extraction Purification Innovation France je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z uživanjem izvlečka polarnega lipida iz pšenice in zaščito kože pred dehidracijo (vprašanje št. EFSA-Q-2011-01122) (4). Vložnik je med drugim predlagal naslednjo trditev: „Prispeva k izboljšanju hidracije kože“.
            
         
               (10)
            
            
               Komisija in države članice so 5. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem izvlečka polarnega lipida iz pšenice in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (11)
            
            
               Družba Lesaffre International/Lesaffre Human Care je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki Saccharomyces cerevisiae var. boulardii CNCM I-3799 na zmanjšanje prebavnih motenj (vprašanje št. EFSA-Q-2012-00271) (5). Vložnik je predlagal naslednjo trditev: „Saccharomyces cerevisiae var. boulardii CNCM I-3799 pomaga vzdrževati črevesno udobje“.
            
         
               (12)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledične povezave med uživanjem Saccharomyces cerevisiae var. boulardii CNCM I-3799 in navedeno trditvijo ni bilo mogoče utemeljiti. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (13)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila dve vlogi, Agencija pa je morala pripraviti mnenje o zdravstveni trditvi v zvezi z učinki mešanice tiamina, riboflavina, niacina, pantotenske kisline, piridoksina, D-biotina in bučnega olja (Cucurbita pepo L.) na ohranjanje zdravih las (vprašanji št. EFSA-Q-2012-00334 in EFSA-Q-2012-00335) (6). Vložnik je med drugim predlagal naslednjo trditev: „Pomaga povečati število las“.
            
         
               (14)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem mešanice tiamina, riboflavina, niacina, pantotenske kisline, piridoksina, D-biotina in bučnega olja (Cucurbita pepo L.) ter navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (15)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki izvlečka Rhodiola rosea L. na zmanjšanje psihične utrujenosti (vprašanje št. EFSA-Q-2012-00336) (7). Vložnik je med drugim predlagal naslednjo trditev: „Pomaga zmanjšati utrujenost v primeru stresa“.
            
         
               (16)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem izvlečkom Rhodiola rosea L. in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (17)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki mešanice lanenega olja in vitamina E na ohranjanje pregradne funkcije prepustnosti kože (vprašanje št. EFSA-Q-2012-00337) (8). Vložnik je med drugim predlagal naslednjo trditev: „Prispeva k ohranjanju pregradne funkcije prepustnosti kože“.
            
         
               (18)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem mešanice lanenega olja in vitamina E ter navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (19)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki Opti
                  EFAX™ na vzdrževanje normalne koncentracije LDL-holesterola v krvi (vprašanje št. EFSA-Q-2012-00339) (9). Vložnik je predlagal naslednjo trditev: „Opti
                  EFAX™ pomaga vzdrževati zdrave ravni LDL-holesterola v krvi.“
            
         
               (20)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem Opti
                  EFAX™ in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (21)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki Opti
                  EFAX™ na vzdrževanje normalne koncentracije HDL-holesterola v krvi (vprašanje št. EFSA-Q-2012-00340) (10). Vložnik je predlagal naslednjo trditev: „Opti
                  EFAX™ pomaga vzdrževati zdrave ravni HDL-holesterola v krvi.“
            
         
               (22)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem Opti
                  EFAX™ in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (23)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki KF2BL20, mešanice keratina, bakra, cinka, niacina, pantotenske kisline, piridoksina in D-biotina na ohranjanje zdravih las (vprašanje št. EFSA-Q-2012-00381) (11). Vložnik je med drugim predlagal naslednjo trditev: „Pomaga ohraniti močne lase“.
            
         
               (24)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem KF2BL20 in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (25)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki hialuronske kisline na zaščito kože pred dehidracijo (vprašanje št. EFSA-Q-2012-00382) (12). Vložnik je med drugim predlagal naslednjo trditev: „Pomaga ohraniti dobro hidracijo kože“.
            
         
               (26)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem hialuronske kisline in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (27)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki Opti
                  EFAX™ na vzdrževanje normalne koncentracije trigliceridov v krvi (vprašanje št. EFSA-Q-2012-00383) (13). Vložnik je predlagal naslednjo trditev: „Opti
                  EFAX™ pomaga vzdrževati zdrave ravni trigliceridov v krvi.“
            
         
               (28)
            
            
               Komisija in države članice so 17. julija 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem Opti
                  EFAX™ in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (29)
            
            
               Družba Vivatech je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki Transitech® na „izboljšanje in trajno uravnavanje prehajanja črevesne vsebine“ (vprašanje št. EFSA-Q-2012-00296) (14). Vložnik je predlagal naslednjo trditev: „Izboljša prehajanje črevesne vsebine in ga trajno ureja“.
            
         
               (30)
            
            
               Komisija in države članice so 26. septembra 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledične povezave med uživanjem Transitech® in navedeno trditvijo ni bilo mogoče utemeljiti. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (31)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki Femilub® na vzdrževanje vaginalne vlažnosti (vprašanje št. EFSA-Q-2012-00571) (15). Vložnik je med drugim predlagal naslednjo trditev: „Pomaga zmanjšati vaginalno suhost“.
            
         
               (32)
            
            
               Komisija in države članice so 26. septembra 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem Femilub® in navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (33)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki mešanice likopena, vitamina E, luteina in selena na zaščito kože pred škodo, nastalo zaradi UV-žarkov (vprašanje št. EFSA-Q-2012-00592) (16). Vložnik je med drugim predlagal naslednjo trditev: „Pomaga pripraviti občutljivo kožo, da od znotraj izboljša odpornost na sonce“.
            
         
               (34)
            
            
               Komisija in države članice so 27. septembra 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledična povezava med uživanjem mešanice likopena, vitamina E, luteina in selena ter navedeno trditvijo ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (35)
            
            
               Družba Glanbia Nutritionals plc je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki Prolibra® in „Pomaga zmanjšati telesno maščobo in obenem ohranja mišično maso“ (vprašanje št. EFSA-Q-2012-00001) (17). Vložnik je predlagal naslednjo trditev: „Pomaga zmanjšati telesno maščobo in obenem ohranja mišično maso.“
            
         
               (36)
            
            
               Komisija in države članice so 8. novembra 2012 prejele znanstveno mnenje Agencije, ki je na podlagi predloženih podatkov ugotovila, da vzročno-posledične povezave med uživanjem Prolibra® in navedeno trditvijo ni bilo mogoče utemeljiti. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
            
         
               (37)
            
            
               Družba Nutrilinks Sarl je v skladu s členom 13(5) Uredbe (ES) št. 1924/2006 predložila vlogo, Agencija pa je morala pripraviti mnenje o zdravstveni trditvi v zvezi z učinki Eff
                  EXT™ in „Pomaga pri presnovi v sklepih z vzdrževanjem nizkih ravni C-reaktivnega proteina v plazmi“ (vprašanje št. EFSA-Q-2012-00386) (18). Vložnik je med drugim predlagal naslednjo trditev: „Pomaga pri presnovi v sklepih z vzdrževanjem nizkih ravni C-reaktivnega proteina v plazmi“.
            
         
               (38)
            
            
               Komisija in države članice so 27. septembra 2012 prejele znanstveno mnenje Agencije, ki je zapisala, da se trditev nanaša na zmanjšanje vnetja, ki jo pokaže znižana koncentracija C-reaktivnega proteina v plazmi, in na podlagi predloženih podatkov ugotovila, da je zmanjšanje vnetja terapevtski cilj pri zdravljenju bolezni, kot sta osteoartritis ali revmatoidni artritis.
            
         
               (39)
            
            
               Uredba (ES) št. 1924/2006 dopolnjuje splošne določbe Direktive 2000/13/ES Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil (19). Člen 2(1)(b) Direktive 2000/13/ES določa, da označevanje živilom ne sme pripisovati lastnosti, kot so preprečevanje, zdravljenje ali ozdravljenje bolezni pri ljudeh ali opozarjati na take lastnosti. Ker je pripisovanje zdravilnih lastnosti živilom prepovedano, se trditev o učinkih Eff
                  EXT™ ne bi smela odobriti.
            
         
               (40)
            
            
               Zdravstvena trditev v zvezi z učinki Eff
                  EXT™ in „Pomaga pri presnovi v sklepih z vzdrževanjem nizkih ravni C-reaktivnega proteina v plazmi“ je zdravstvena trditev, ki pripisuje zdravilne lastnosti živilom, za katera velja trditev, in je zato prepovedana za živila.
            
         
               (41)
            
            
               Zdravstvena trditev v zvezi s Prolibra® in „Pomaga zmanjšati telesno maščobo in obenem ohranja mišično maso“ je zdravstvena trditev iz člena 13(1)(c) Uredbe (ES) št. 1924/2006, zato zanjo velja prehodno obdobje iz člena 28(6) navedene uredbe. Ker pa vloga ni bila predložena pred 19. januarjem 2008, zahteva iz točke (b) člena 28(6) navedene uredbe ni izpolnjena, zato se prehodno obdobje iz navedenega člena za to trditev ne more uporabiti.
            
         
               (42)
            
            
               Druge zdravstvene trditve, ki so predmet te uredbe, so zdravstvene trditve iz točke (a) člena 13(1) Uredbe (ES) št. 1924/2006, za katere do sprejetja seznama dovoljenih zdravstvenih trditev velja prehodno obdobje iz člena 28(5) navedene uredbe, pod pogojem, da so te v skladu z navedeno uredbo.
            
         
               (43)
            
            
               Seznam dovoljenih zdravstvenih trditev je bil določen z Uredbo Komisije (EU) št. 432/2012 (20) in se uporablja od 14. decembra 2012. Glede trditev iz člena 13(5) Uredbe (ES) št. 1924/2006, za katere ocena agencije ali presoja Komisije ni bila zaključena do 14. decembra 2012 in katere na podlagi te uredbe niso vključene v seznam dovoljenih zdravstvenih trditev, je primerno predvideti prehodno obdobje, v katerem se še vedno lahko uporabljajo, da se nosilci živilske dejavnosti in nacionalni pristojni organi lahko prilagodijo prepovedi takih trditev.
            
         
               (44)
            
            
               Pri določanju ukrepov iz te uredbe so bile upoštevane pripombe, ki so jih vložniki in predstavniki javnosti poslali Komisiji v skladu s členom 16(6) Uredbe (ES) št. 1924/2006.
            
         
               (45)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   1.   Zdravstvene trditve iz Priloge k tej uredbi se ne uvrstijo na seznam dovoljenih trditev Unije v skladu s členom 13(3) Uredbe (ES) št. 1924/2006.
   2.   Vendar se zdravstvene trditve iz odstavka 1, uporabljene pred začetkom veljavnosti te uredbe, lahko še naprej uporabljajo največ šest mesecev po začetku veljavnosti te uredbe.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. oktobra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 404, 30.12.2006, str. 9.
   
      (2)  EFSA Journal (2011); 9(12):2476.
   
      (3)  EFSA Journal (2012); 10(5):2691.
   
      (4)  EFSA Journal (2012); 10(7):2773.
   
      (5)  EFSA Journal (2012); 10(7):2801.
   
      (6)  EFSA Journal (2012); 10(7):2807.
   
      (7)  EFSA Journal (2012); 10(7):2805.
   
      (8)  EFSA Journal (2012); 10(7):2819.
   
      (9)  EFSA Journal (2012); 10(7):2802.
   
      (10)  EFSA Journal (2012); 10(7):2803.
   
      (11)  EFSA Journal (2012); 10(7):2808.
   
      (12)  EFSA Journal (2012); 10(7):2806.
   
      (13)  EFSA Journal (2012); 10(7):2804.
   
      (14)  EFSA Journal (2012); 10(9):2887.
   
      (15)  EFSA Journal (2012); 10(9):2888.
   
      (16)  EFSA Journal (2012); 10(9):2890.
   
      (17)  EFSA Journal (2012); 10(11):2949.
   
      (18)  EFSA Journal (2012); 10(9):2889.
   
      (19)  UL L 109, 6.5.2000, str. 29.
   
      (20)  UL L 136, 25.5.2012, str. 1.
   
      PRILOGA
      
         Zavrnjene zdravstvene trditve
      
      
                  Vloga – ustrezne določbe Uredbe (ES) št. 1924/2006
               
               
                  Hranilo, snov, živilo ali kategorija živil
               
               
                  Trditev
               
               
                  Referenčno mnenje Agencije za varnost hrane
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  glukozamin
               
               
                  Glukozamin prispeva k zaščiti sklepnega hrustanca, izpostavljenega prekomernemu gibanju ali obremenitvi, in pomaga izboljšati obseg premikanja sklepov
               
               
                  Q-2011-00907
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  glukozamin
               
               
                  Glukozamin prispeva k ohranjanju normalnega sklepnega hrustanca
               
               
                  Q-2011-01113
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  izvleček polarnega lipida iz pšenice
               
               
                  Prispeva k izboljšanju hidracije kože
               
               
                  Q-2011-01122
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  
                     Saccharomyces cerevisiae var. boulardii CNCM I-3799
               
               
                  
                     Saccharomyces cerevisiae var. boulardii CNCM I-3799 pomaga vzdrževati črevesno udobje
               
               
                  Q-2012-00271
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  mešanica tiamina, riboflavina, niacina, pantotenske kisline, piridoksina, D-biotina in bučnega olja (Cucurbita pepo L.)
               
               
                  Pomaga povečati število las
               
               
                  Q-2012-00334 in Q-2012-00335
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  izvleček Rhodiola rosea L.
               
               
                  Pomaga zmanjšati utrujenost v primeru stresa
               
               
                  Q-2012-00336
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  mešanica lanenega olja in vitamina E
               
               
                  Prispeva k ohranjanju pregradne funkcije prepustnosti kože
               
               
                  Q-2012-00337
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  
                     Opti
                     EFAX™
               
               
                  
                     Opti
                     EFAX™ pomaga vzdrževati zdrave ravni LDL-holesterola v krvi
               
               
                  Q-2012-00339
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  
                     Opti
                     EFAX™
               
               
                  
                     Opti
                     EFAX™ pomaga vzdrževati zdrave ravni HDL-holesterola v krvi
               
               
                  Q-2012-00340
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  KF2BL20
               
               
                  Pomaga ohraniti močne lase
               
               
                  Q-2012-00381
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  hialuronska kislina
               
               
                  Pomaga ohraniti dobro hidracijo kože
               
               
                  Q-2012-00382
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  
                     Opti
                     EFAX™
               
               
                  
                     Opti
                     EFAX™ pomaga vzdrževati zdrave ravni trigliceridov v krvi
               
               
                  Q-2012-00383
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  Transitech®
               
               
                  Izboljša prehajanje črevesne vsebine in ga trajno ureja
               
               
                  Q-2012-00296
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  Femilub®
               
               
                  Pomaga zmanjšati vaginalno suhost
               
               
                  Q-2012-00571
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  mešanica likopena, vitamina E, luteina in selena
               
               
                  Pomaga pripraviti občutljivo kožo, da od znotraj izboljša odpornost na sonce
               
               
                  Q-2012-00592
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  Prolibra®
               
               
                  Pomaga zmanjšati telesno maščobo in obenem ohranja mišično maso
               
               
                  Q-2012-00001
               
            
                  Zdravstvena trditev po členu 13(5), ki je utemeljena na novo ugotovljenih znanstvenih dokazih in/ali vključuje zahtevo za zakonsko zaščito podatkov
               
               
                  
                     Eff
                     EXT™
               
               
                  Pomaga pri presnovi v sklepih z vzdrževanjem nizkih ravni C-reaktivnega proteina v plazmi
               
               
                  Q-2012-00386